Secretarul general al PSD Codrin Ștefănescu a declarat, pentru Mediafax, că doctorii au decis să îl interneze în spital pe liderul social-democrat Liviu Dragnea, din cauza problemele pe care le are la spate. Medicii vor decide, duminică, dacă este nevoie sau nu de o intervenție chirurgicală. Ulterior, într-o intervenție la Antena 3, Codrin Ștefănescu a declarat că ar fi vorba de o dublă hernie de disc.









Dragnea ar fi trebuit să fie prezent duminică la alegerile din filiala PSD Brăila, iar luni la Înata Curte, pentru a fi audiat în procesul privind DGASPC Teleorman.





„Medicii au stabilit aseară să îl interneze și i-au interzis să iasă din spital, să înceapă să își facă tratament. Vor decide medicii dacă este nevoie de operație, intervenție chirurgicală sau nu în cursul acestei zile. În orice caz nu l-au lăsat să se deplaseze. Au zis că a riscat foarte mult cu acele dureri să meargă în tot turneul prin țară”, a afirmat Ștefănescu, duminică.





Secretarul general al PSD a adăugat că va ține ședința de duminică pentru alegerea conducerii filialei PSD Brăila, iar ulterior se va reîntoarce la București pentru a îl vizita pe Liviu Dragnea la spital.





Anterior, Codrin Ștefănescu afirma că Liviu Dragnea a avut o repriză de discopatie, de sciatică, iar sâmbătă problemele s-au acutizat.





"A mai avut o repriză de discopatie sciatică. S-a acutizat chestia asta. Astăzi de abia mai stătea în picioare să vorbească de durere. Am insistat să se ducă să își facă un RMN să își facă analize și să asculte sfatul medicul. După ședința de la PSD Ilfov ne-am împărțit. Eu și colegul mei Mircea Drăghici am plecat spre Brăila, iar dumnealui a plecat spre București. Domnul Dragnea a plecat la spital, unde medicul îi va face RMN, analize", spunea secretarul general al PSD sâmbătă.





La conducerea organizației social-democrate din Brăila candidează senatorul Ion Rotaru.





Liviu Dragnea a început să acuze dureri de spate în special după discursul de la Târgoviște, de vineri, acolo unde a și menționat la pupitru că este foarte rece. Președintele social-democraților a fost în aceste zile în turneu la organizațiile locale PSD, iar duminică ar fi trebuit să fie la Brăila.





Luni este termen în procesul lui Dragnea la ICCJ









Luni, pe 18 martie, judecătorii de la Înalta Curte au programat un nou termen în dosarul privind angajările fictive de la Direcția Generală de Asistență Socială și Protecția Copilului (DGASPC) Teleorman, în care liderul PSD, Liviu Dragnea, a fost condamnat în primă instanţă la trei ani și jumătate de închisoare cu executare.

Dosarul a fost amânat de mai multe ori, începând din septembrie anul trecut, din cauza controverselor privind constituirea completurilor de cinci judecători de la Înalta Curte de Casație și Justiție.



La termenul precedent, Liviu Dragnea a cerut să fie audiat. La termenul precedent, Liviu Dragnea a cerut să fie audiat.

„Nu era recomandat să stea în picioare, el trebuia să stea la pat”, a adăugat el.